**РЕПУБЛИКА СРБИЈА**

**ГРАД НИШ**

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ**

За период од 01.01.2021. до 31.12.2021.године

Ниш, фебруар 2022.године

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

**ГРАД НИШ**

Николе Пашића 24

18 000 Ниш

ПИБ 100232752

Матични број: 17620541

**II СПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦА ЛОКАЛНЕ САМОУПРАВЕ:**

1. Јавно предузеће Завод за урбанизам Ниш

2. Јавно предузеће „Градска стамбена агенција“ Ниш

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

**ЗБИРНИ ПРИКАЗ ПЛАНИРАНИХ И РЕАЛИЗОВАНИХ ПОКАЗАТЕЉА ЗА ПЕРИОД ОД 01.01. до 31.12. 2021.године**

Табела 1 у 000 динара

|  |  |  |  |  |
| --- | --- | --- | --- | --- |
| Ред. бр. |  Јавно предузеће/друштво капитала | Укупни приходи | Укупни расходи | Нето резултат |
| План | Реализација | План | Реализација | План | Реализација |
| 1 | ЈП Завод за урбанизам Ниш | 109.000 | 107.316 | 108.025 | 107.173 | 975 | 143 |
| 2 | ЈП Градска стамбена агенција Ниш | 458.092 | 71.149 | 356.434 | 32.803 | 101.658 | 38.346 |
|  |   |   |   |   |   |   |   |
|   | **УКУПНО** | **567.092** | **178.465** | **464.459** | **139.976** | **102.633** | **38.489** |

Табела 2 у 000 динара

|  |  |  |  |  |  |
| --- | --- | --- | --- | --- | --- |
| Ред. бр. |  Јавно предузеће/друштво капитала | Број запослених  | Средства за зараде (Бруто I) | Субвенције | Кредитна задуженост |
| План | Реализација | План | Реализација | План | Реализација | Стање на дан 31.12.2021. |
| 1 | ЈП Завод за урбанизам Ниш | 70 | 70 | 71.369 | 69.048 | 0 | 0 | 0 |
| 2 | ЈП Градска стамбена агенција Ниш | 11 | 8 | 18.584 | 11.228 | 0 | 0 | 197.726 |
|  |   |   |   |   |   |   |   |  |
|   | **УКУПНО** | **81** | **78** | **89.953** | **80.276** | **0** | **0** | **197.726** |

¹ Кредитна задуженост последњег дана извештајног периода

1. **Назив предузећа:**Јавно предузеће Завод за урбанизам Ниш

**Седиште:** Ниш, 7.јули број 6

**Претежна делатност:** 7411-Архитектонска делатност

**Матични број:** 07261063

**Програм пословања:**

 Програм пословања Јавног предузећа Завод за урбанизам Ниш за 2021.годину донео је Надзорни одбор предузећа, Одлуком број 2649/2-2 од 01.12.2020.године, а Скупштина Града Ниша дала сагласност Решењем број 06-1327/2020-34-02 од 30.12.2020.године.

 Програм о измени Програма пословања Јавног предузећа Завод за урбанизам Ниш за 2021.годину донео је Надзорни одбор предузећа,Одлуком број 3129/4-2 од 01.12.2021.године, а Скупштина Града Ниша дала сагласност Решењем број 06-1279/2021-10-1-02 од 23.12.2021.године.

**Образложење одступања:**

У извештајном периоду 01.01.2021.-31.12.2021.године укупни приходи износе 107.316.000 динара (планиран је износ од 109.000.000 динара), а укупни расходи 107.173.000 динара (планиран је износ од 108.025.000), тако да је исказан позитиван финансијски резултат (добитак) у износу од 143.000 динара.

Што се тиче остварених прихода до краја 2021.године, од укупно планираних пословних прихода по основу реализације поверених послова за Град Ниш (годишњи план: 74.500.000 динара), у периоду јануар-децембар 2021.године остварен је приход у износу од 80.180.298 динара, што је за 7,62%више у односу на годишњи план.

Приходи по основу послова на тржишту и остали приходи (годишњи план: 34.500.000 динара), остварени су у износу од 27.136.000 динара или 78,65% годишњег плана.

Укупни расходи за перид јануар-децембар 2021.године извршени су у оквиру планираног годишњег износа.

 Расходи материјала, расходи зарада, накнада зарада и остали расходи планирани су за период 01.01-31.12.2021.године у износу од 108.025.000 динара, а извршени у износу од 107.173.000 динара.

Расходи материјала извршени су у износу од 73%, а остали пословни расходи у износу од 91% планираних расхода на годишњем нивоу.

Финансијски и остали расходи нису планирани, а остварени су у износу од 6.010.000 динара и односе се на расходе камата из редовног пословања, као и расходе по основу обезвређивања АВР у извештајном периоду (у складу са уговорима са осталим инвеститорима).

 Средства за зараде (бруто 1), за период 01.01-31.12.2021.године, планирана су у износу од 71.369.000 динара, а реализација у истом периоду износи 69.048.000 динара.

 Број запослених по Програму пословања за 2021.годину је 70 (седамдесет).Укупан број запослених, по кадровској евиденцији, на дан 31.12.2021.године износи: 65 (шестдесетпет) на неодређено време и 5 (пет) на одређено време.

2. **Назив предузећа:** Јавно предузеће „ Градска стамбена агенција“ Ниш

 **Седиште:** Ниш, Генерала Милојка Лешјанина број 8

**Претежна делатност:** 6499-Остале непоменуте финансијске услуге, осим осигурања и пензијских фондова

 **Матични број:** 17263838

 **Програм пословања:**

Програм пословања Јавног предузећа „Градска стамбена агенција“ Ниш за 2021.годину донео је Надзорни одбор предузећа, Одлуком број 01-885/1-2 од 30.11.2020.године, а Скупштина Града Ниша дала сагласност Решењем број 06-1327/2020-35-02 од 30.12.2020.године.

  **Образложење одступања:**

Програмом пословања ЈП Градска стамбена агенција Ниш за период јануар-децембар 2021.године планирани су укупни приходи у износу од 458.092.000 динара, а реализација је 71.149.000 динара, од чега су приходи од продаје станова остварени у износу од 56.149.000 динара, приходи од закупа станова у износу од 5.896.000 динара, а финансијски и остали приходи у износу од 9.104.000 динара.

Што се тиче расхода, планиран је износ од 356.434.000 динара, а реализован износ од 32.803.000 динара, односно 9% годишњег плана (реализација се односи на:расходе материјала и енергије, расходе зарада, накнада зарада и остале личне расходе, производне и нематеријалне трошкове, трошкове амортизације, финансијске и остале расходе).

Према евидентираним укупним приходима од 71.149.000 динара и укупним расходима од 32.803.000 динара, у извештајном периоду 01.01.-31.12.2021.године исказан је позитиван финансијски резултат (добитак) у износу од 38.346.000 динара.

Средства за зараде (бруто 1), планирана су за 2021.годину у износу од 18.584.500 динара, а реализација износи 11.228.134 динара.

Планирани број запослених по Програму пословања за 2021.годину је 11 (једанаест) запослених.

Укупан број запослених за који je извршена исплата зарада, износи 8 (осам).

**IV ЗАКЉУЧНА РАЗМАТРАЊА И НАПОМЕНЕ**

Ова Информација обухвата параметре о степену усклађености планираних и реализованих активности из Програма пословања јавних предузећа, чији је оснивач Град Ниш, над којима Градска управа за грађевинарство врши надзор и то:

1.ЈП Завод за урбанизам Ниш;

2. ЈП „Градска стамбена агенција“ Ниш.

Наведена предузећа благовремено су доставила извештаје о реализацији годишњег програма пословања за период 01.01.-31.12.2021.године, на прописаним обрасцима, са одлуком Надзорног одбора предузећа о усвајању истих.

Број запослених на неодређено време у јавним предузећима која су предмет ове информације у складу је са Одлуком о максималном броју запослених на неодређено време у систему јавног сектора Града Ниша за 2017.годину („Службени лист Града Ниша“, број 106/2017, 18/2018, 65/2018, 44/2019, 63/2019, 69/2019 и 85/2019).

Јавно предузеће Завод за урбанизам Ниш је са 31.12.2021.године исказало добитак.

Укупни приходи, као и укупни расходи предузећа остварени су у износу од око 99% планираних вредности у 2021.години.

Према образложењу предузећа, од битног значаја за реализацију програма пословања је уговор са оснивачем, као и уговор са ЈП Дирекција за изградњу Града Ниша, динамика извршења и редовна исплата обавеза по том основу.

Међутим, потребно је и континурано обезбеђивање додатних послова на тржишту, у постуцима јавних набавки, што у крајњем утиче на бољи резултат пословања предузећа.

Јавно предузеће „Градска стамбена агенција“ Ниш је за дати извештајни период исказало позитиван финансијски резултат. Код овог предузећа постоји веће одступање како на страни прихода, тако и на страни расхода, у односу на вредности планиране Програмом пословања за 2021.годину.

Стамбени објекти Л7-Л9 у улици Мајаковског у Нишу, са 90(деведесет) стамбених јединица, завршени су у другом кваталу 2021.године, а након тога и расписан конкурс за њихову продају.

Наиме, у извештајном периоду, односно крајем 2021.године, продато је једанаест станова, што је допринело да ЈП „Градска стамбена агенција“ Ниш у 2021.години оствари позитиван финансијски резултат.

ГРАДСКО ВЕЋЕ ГРАДА НИША

Број: 394-3/2022-03

Ниш, 12.04.2022. год. ПРЕДСЕДНИЦА

 Драгана Сотировски